Farvel til våpnene

Farvel til våpnene (engelsk A Farewell to Arms) er en roman av den amerikanske forfatteren Ernest Hemingway og er hans andre roman. I likhet med debutromanen Og solen går sin gang, handler Farvel til våpnene om «Den tapte generasjon». Romanen er betegnet også som en delvis selvbiografisk roman.  


== Om Farvel til våpnene ==
I likhet med debutromanen «Og solen går sin gang», fikk også «Farvel til våpnene» en svært stor betydning på mange felt. Romanen gjorde at svært mange folk ble informert om hva en krig innebærer for de som ble sendt ut og deres opplevelser i krigen som ville forfølge dem resten av deres liv på både fysisk og psykisk helse. I likhet med Erich Maria Remarques roman Intet nytt fra Vestfronten, ble romanen en av de viktigste skildringene av første verdenskrig sett fra to øyevitner. Sammen med «Nick Adams-historiene» er «Farvel til våpnene» på en mange måte en slags selvbiografi fra Ernest Hemingway, der man som leser får en innblikk av han og forstår mange sider ved han bedre. Romanen fikk også stor betydning for å fornyet kjærlighetslitteraturen og betegnes ofte som kjærlighetsroman også for menn.


== Handling ==
«Farvel til våpnene» handler om den amerikanske løytnanten Frederic Henry som frivillig befinner seg ved den italienske fronten under første verdenskrig som ambulansesjåfør i den den italienske hæren nær grensen til fienden Østerrike. En dag etter en langperm møter han den engelske sykepleieren Catherine Barkley og utvikler et forhold med henne og blir senere en av hennes pasienter etter at han blir såret ved fronten under Caporetto-offensiven. Etter et opphold på et sykehus i Milano og friske meldingen nærmer seg, bestemmer han seg å desertere samme med Catherine som venter deres felles barn. De bestemmer seg til å flykte til den nøytrale Sveits og vende krigen og elendigheten ryggen for å dyrke sin felles kjærlighet. Skjebnen deres ville det annerledes.


== Tolkning ==
«Farvel til våpnene» er en av to romaner som Ernest Hemingway skrev om «Den tapte generasjon». Her skildrer han hvordan det var ute ved fronten for de unge soldatene som ofret sin ungdom i en grusom, blodig og, i Hemingways øyne, meningsløs krig mellom nasjonene. På tross av farer som skudd, granater og sykdomsutbrudd, virket deltakelsen i krigshandlingene for mange unggutter som et bedre alternativ enn permisjoner og andre opphold fra skyttergravene, der tanken på å skulle tilbake forsterket dødsangsten. Romanen bygger på Ernest Hemingways egne opplevelser som ambulansesjåfør under første verdenskrig. Richard Attenborough så på boken som selvbiografisk, og i sin filmatisering "In Love and War" har han derfor byttet ut hovedpersonene med Agnes von Kurowsky og Ernest Hemingway selv.


== I Norge ==
I Norge ble romanen første gang utgitt i 1930 på Gyldendal Norsk Forlag i Herman Wildenveys oversettelse og var en del av serien Gyldendals moderne romanserie (ofte kjent under navnet Den gule serie) som forfatteren Sigurd Hoel var redaktør for. Romanen har også blitt utgitt i serien Alle tiders kjærlighetsromaner som bind 1 på samme forlag.


== Illustrerte utgaver ==
1989 – Farvel til våpnene, oversatt av Herman Wildenvey og illustrert av Alf-Kåre Berg. Den Norske Bokklubben, Månedens bok nr. 13763.


== Filmer ==
Frank Borzage: Farvel til våpnene (1932). Gary Cooper som Frederic Henry og Helen Hayes som Catherine Barkley.
Charles Vidor: A Farewell to Arms (1957). Rock Hudson som Frederic Henry og Jennifer Jones som Catherine Barkley.
Rex Tucker: A Farewell to Arms (1966) (TV-serie). George Hamilton som Frederic Henry og Vanessa Redgrave som Catherine Barkley.
Richard Attenborough: In Love and War (1996). Chris O'Donnell som Ernest Hemingway og Sandra Bullock som Agnes von Kurowsky.